সেলিনা পারভীন (৩১ মার্চ ১৯৩১ - ১৪ ডিসেম্বর ১৯৭১) ছিলেন একজন বাংলাদেশি সাংবাদিক। তিনি "সাপ্তাহিক বেগম", "সাপ্তাহিক ললনা", ও "শিলালিপি" পত্রিকায় সম্পাদক হিসেবে দায়িত্ব পালন করেন। বাংলাদেশের স্বাধীনতা যুদ্ধের সময় পরিকল্পিতভাবে বুদ্ধিজীবীদের হত্যাকাণ্ডের অংশ হিসেবে ১৪ ডিসেম্বর আল বদর বাহিনী কর্তৃক অপহৃত হওয়ার পর তাকে নির্যাতন করে হত্যা করা হয় এবং রায়ের বাজার বধ্যভূমিতে তার মৃতদেহ পাওয়া যায়।